Diari Oficial de la Generalitat Valenciana


Sumari del DOGV 6396, del 12-11-2010 (2010/12054)

Notificació de la resolució adoptada per l'àrbitre en el laude dictat en el procediment arbitral número 30/2010, instat davant de la Cort d'Arbitratge i Mediació de València.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6396

Data del DOGV
:   12-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12575


Organisme emissor
:   Cambra Oficial de Comerç, Indústria i Navegació - València

Tipus de document
:   Anunci

Notificació de la resolució adoptada per l'àrbitre en el laude dictat en el procediment arbitral número 30/2010, instat davant de la Cort d'Arbitratge i Mediació de València. [2010/12996]  
Vicente Escrivá Salvador, secretari de la Cort d'Arbitratge i Mediació de València, per mitjà del present edicte faig saber:  
Que en esta Cort, s'ha seguit l'arbitratge de dret amb el número 30/2010, a instància de la mercantil Long Valley, SL, contra Azúcar y Canela, SL, en relació amb el contracte de venda i cessió d'actius i d'unitats de negoci subscrit entre ambdós a València, el 2 de gener de 2010.  
L'àrbitre designat, Ignacio Alamar Llinás, va dictar un laude amb data 26 d'octubre de 2010, que va ser protocol·litzat davant del notari de València Francisco Sapena Davó i notificat a la part actora per mitjà de l'entrega d'una còpia literal d'este.  
Va resoldre literalment el següent:  
«Estimar les pretensions de la part instant del present arbitratge, declarant:  
1. La validesa del contracte de venda i cessió d'actius i altres d'una unitat de negoci, subscrit en data 2 de gener de 2010 i el seu incompliment per part de la companyia Azúcar y Canela, SL..  
2. Que la cessió dels treballadors de la companyia Long Valley, SL. a la companyia Azúcar y Canela, SL, és conforme a dret.  
I condemnar la demandada Azúcar y Canela, SL:  
1. A sotmetre's a les anteriors declaracions.  
2. A abonar a la companyia Long Valley, SL, l'import de quaranta mil euros (40.000 €) més sis-cents tretze euros amb seixanta-nou cèntims (613,69 €) en concepte d'interessos legals de demora fins a la data d'interposició de la demanda.  
3. Al cessament de forma immediata en l'ús de la marca "La nueva panadería".  
4. A retirar el rètol de "La nueva panadería" del local del carrer Indústria, 61, de València, en el termini de tres dies naturals des de la notificació del present laude o, si és el cas, des de la publicació del laude en edictes en la seu de la Cort d'Arbitratge i Mediació de València.  
5. Al pagament de les costes de l'arbitratge».  
No havent comparegut Azúcar y Canela, SL, en el procediment i perquè servisca l'edicte en la forma deguda, a l'efecte de notificació a la demandada anteriorment citada, segons el que preveu l'article 6 del Reglament de la Cort d'Arbitratge i Mediació de València, estenc el present edicte per a la publicació en el Diari Oficial de la Comunitat Valenciana. En done fe.  
València, 4 de novembre de 2010.- El secretari de la Cort d'Arbitratge i Mediació de València: Vicente Escrivá Salvador.